|  |  |  |  |  |
| --- | --- | --- | --- | --- |
| ГРБОВИ ЗА МЕМОРАНДУМ | | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 40 35  ounz@vojvodinа.gov.rs | | |
|  | ЧИСЛО: 000233971 2025 09427 001 000 000 001 | | ДАТУМ: 21.3.2025. |

На основи члена 7. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у АП Войводини («Службени новини АПВ», число 14/15 и 10/17), члена 24. Покраїнскей скупштинскей одлуки о покраїнскей управи («Службени новини АПВ», число 37/14, 54/14 – др. одлука, 37/16, 29/17, 24/2019, 66/2020 и 38/21), члена 5. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє програмох и проєктох у обласци моцнєня язичних компетенцийох школярох основних и штреднїх школох у АП Войводини («Службени новини АПВ», число 5/25), а у вязи зоз Покраїнску скупштинску одлуку о буджету Автономней покраїни Войводини за 2025. рок («Службени новини АПВ», число 57/24) покраїнски секретар за образованє, предписаня, управу и национални меншини – национални заєднїци, п р и н о ш и:

**РИШЕНЄ**

**О РОЗПОДЗЕЛЬОВАНЮ БУДЖЕТНИХ СРЕДСТВОХ ПОКРАЇНСКОГО СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ ЗА ФИНАНСОВАНЄ И СОФИНАНСОВАНЄ ПРОГРАМОХ И ПРОЄКТОХ У ОБЛАСЦИ МОЦНЄНЯ ЯЗИЧНИХ КОМПЕТЕНЦИЙОХ ШКОЛЯРОХ ОСНОВНИХ И ШТРЕДНЇХ ШКОЛОХ У АП ВОЙВОДИНИ У 2025. РОКУ**

**I**

Зоз тим ришеньом ше утвердзує розподзельованє буджетних средствох Покраїнского секретарияту за образованє, предписаня, управу и национални меншини – национални заєднїци (у дальшим тексту: Секретарият) по Конкурсу за финансованє и софинансованє програмох и проєктох у обласци образованя у АП Войводини у 2025. року – финансованє и софинансованє програмох и проєктох у обласци моцнєня язичних компетенцийох школярох основних и штреднїх школох у АП Войводини у 2025. року («Службени новини АПВ», число 57/24 -у дальшим тексту: Конкурс).

**II**

Опредзелєни средства по Конкурсу виноша 700.000,00 динари, и то 600.000,00 динари за основне образованє и 100.000,00 динари за штреднє образованє, а з тим ришеньом ше окончує розподзельованє средствох у вкупней суми 600.000,00 динари и то 600.000,00 динари за уровень основного образованя, у сумох хтори приказани у таблїчки. За уровень штреднього образованя средства нє розподзелєни бо нє було приявени школи.

Средства ше одобрує основним и штреднїм школом зоз шедзиском на териториї АП Войводини, хтори, з цильом моцнєня язичних компетенцийох школярох, хтори ходза на наставу на даєдним з меншинских язикох орґанизовац окружне и медзиокружне змаганє зоз знаня язика и язичней култури мацеринского (мадярского, словацкого, румунского, руского и горватского) язика. Розподзельованє средствох приказане у датей таблїчки, хтора часц того ришеня.

**III**

Средства з точки II того ришеня утвердзени з Покраїнску скупштинску одлуку о буджету Автономней покраїни Войводини за 2025. рок, на окремним роздїлу 06 – Покраїнски секретарият за образованє, предписаня, управу и национални меншини – национални заєднїци, Програма 2003 – Основне образованє, Програмна активносц 1004 – Дзвиганє квалитету основного образованя, функционална класификация 910, жридло финансованя 01 00 – Общти приходи и приманя буджету, економска класификация 4631 – Чечуци трансфери иншим уровньом власци и Програма 2004 – Штреднє образованє, Програмна активносц 1002 – Дзвиганє квалитету штреднього образованя, функционална класификация 920, жридло финансованя 01 00 – Общи приходи и приманя буджету, економска класификация, 4631 – Чечуци трансфери иншим уровньом власци, а преноша ше хасновательом **у складзе зоз прилївом средствох до буджету АП Войводини, односно з ликвиднима можлївосцами буджету.**

**IV**

Хаснователє длужни при реализациї наменки за хтору средства додзелєни, поступац у складзе зоз одредбами Закона о явних набавкох.

**V**

Секретарият **информує хасновательох** о розподзельованю средствох хторе утвердзене з тим ришеньом з обявйованьом резултатох Конкурсу на интернет-боку Секретарияту.

**VI**

Секретарият обовязку ґу хасновательом превежнє **на основи контракту у писаней форми.**

**VII**

Тото ришенє конєчне и процив нього нє мож хасновац правне средство.

**VIII**

За вивершенє того ришеня ше задлужує Сектор за материялно-финансийни роботи Секретарияту.

**Ришенє доручиц:**

1. Сектору за материялно-финансийни роботи Секретарияту
2. Архиви

ПОКРАЇНСКИ СЕКРЕТАР,

Роберт Отот